stanford-oval/wikipedia huggingface dataset:
אמיל הירש

.
| --- | --- |

הירש, 2011
 לידה:  13 במרץ 1985 (בן 39) קליפורניה, ארצות הברית 
 מדינה:  ארצות הברית ארצות הברית
 תקופת הפעילות:  מ-1996 
 מספר צאצאים:  1
 פרופיל ב-IMDb
 
אמיל דייבנפורט הירש (באנגלית: Emile Davenport Hirsch; נולד ב־13 במרץ 1985) הוא שחקן טלוויזיה וקולנוע אמריקאי ממוצא יהודי; הוא ידוע בזכות תפקידו ככריסטופר מקנדלס בסרט "עד קצה העולם", וגם בסרטים "איזו מין שכנה", "שליטי דוגטאון", "אלפא דוג", "מילק" וכג'יי סברינג בסרטו של קוונטין טרנטינו "היו זמנים בהוליווד".
ביוגרפיה

הירש נולד בלוס אנג'לס, קליפורניה שבארצות הברית, למשפחה נוצרית בעיקרה, אם כי סבו מצד אביו הוא יהודי. בנם של מרגרט (לבית דייבנפורט), היא מורה ואמנית ויזואלית, ושל דייוויד הירש, יזם, אמרגן ומפיק. לו אחות גדולה בשם ג'ניפר. לאחר שהוריו התגרשו, הוא העביר את מגוריו בלוס אנג'לס עם אביו, ועם אמו בסנטה פה, ניו מקסיקו. הירש עזב את בית ספר בשנת הלימודים האחרונה, כדי לקדם את הקריירה שלו. ולאחר מכן השלים את הלימודים בתיכון ביץ' שבקליפורניה.
קריירה > משחק

הירש החל לשחק בגיל 8 בתפקידים קטנים בסדרות טלוויזיה שונות. בשנת 2002 שיחק בסרט "חייהם הפרועים של נערי המקהלה".
בשנת 2004 כיכב בסרט הקומדיה הרומנטית "איזו מין שכנה" לצדה של אלישה קאת'ברט, שבעקבותה זכה להכרה רבה יותר בקרב הנוער.
בשנת 2005 שיחק בסרט "גיבורים דמיוניים" – סרט דרמה על משפחה שאינה מתפקדת שפורסם בצורה מוגבלת. בהמשך אותה שנה שיחק בדרמה שמספרת על תרבות הסקייטבורד, "שליטי דוגטאון" בבימויה של קתרין הארדוויק. ושיחק בסרט "אלפא דוג" לצדו של ג'סטין טימברלייק, בו הוא שיחק דמות המבוססת על חייו האמיתיים של סוחר סמים בהוליווד.
בשנת 2007 שיחק בסרט "עד קצה העולם" בבימויו של שון פן, בו היה עליו להשיל כ-18 ק"ג ממשקלו כדי להיראות כחוש מספיק לקראת סוף הסרט. בשנת 2008 שיחק בסרט "ספיד רייסר" ובסרט הדרמה "מילק" לצדו של שון פן.
בשנת 2011 שיחק בסרט המדע הבדיוני "שעת האופל" בהפקתו של טימור בקממבטוב. בשנת 2012 שיחק בסרטו של אוליבר סטון "בלי חוקים", אשר מבוסס על ספר באותו שם משנת 2010 שכתב דון ויסלו. בהמשך שיחק בסרט המלחמה "נולד פעמיים" אודות מלחמת בוסניה לצדה של פנלופה קרוז. את הסרט ביים הבמאי האיטלקי סרג'יו קסטליטו על פי ספרה של הסופרת האירית-איטלקית מרגרט מצאנטיני. הוא גם כיכב בתפקיד הראשי בסרט הדרמה "חיים בתנועה" לצדם של סטיבן דורף ודקוטה פנינג, אשר מבוסס על רומן באותו שם משנת 2006 וביימו אותו האחים פולסקי.
בשנת 2013 השתתף הירש בסרט "פרינס אוואלנש" בכיכובו של פול ראד, והסרט כאמור מבוסס על סרט איסלנדי שיצא שנתיים לפני כן. כמו כן, גילם את דני דיץ, לוחם ביחידת אריות הים בסרט המלחמה "השורד האחרון" שביים פיטר ברג והפיק מארק וולברג ואף כיכב בו. בהמשך השנה הוא כיכב במיני-סדרה "בוני וקלייד" על מאורעותם של בוני וקלייד בתקופת השפל הגדול, כאשר הירש גילם את קלייד בארו בעוד השחקנית הולידיי גריינג'ר גילמה את בוני פארקר. המיני-סדרה בת שני החלקים שודרה יומיים ברציפות בשלושה ערוצים נפרדים (A&E, לייפטיים וערוץ ההיסטוריה).
בשנת 2017 הוא כיכב בסרט האמריקאי "לילה לבן" לצד ג'יי קיי סימונס, ובהפקתה של עדי עזרוני.
במאי 2018 הפך הירש לקולו החדש של הדמות ג'יימס לייק ג'וניור בסדרה המקורית של נטפליקס "ציידי הטרולים" מבית גיירמו דל טורו, כשהוא מחליף את אנטון ילצ'ין בעונתו השלישית בעקבות מותו בשנת 2016. הירש המשיך לדבב דמות זו בסדרת ההמשך "שלושה בהסוואה: סיפורי ארקדיה". בהמשך שיחק בקומדיית הפשע של ג'ים הוסקינס הבריטי "ערב עם בוורלי לאף לין", בסרט גילם את פרנק דנג'ר, בעלה של לולו, אותה גילמה אוברי פלזה.
בשנת 2019 גילם הירש את מעצב השיער ג'יי סברינג וקורבנם של משפחת מנסון בסרטו של קוונטין טרנטינו "היו זמנים בהוליווד".
קריירה > מוזיקה

ב-25 באוקטובר 2019, הירש הוציא את אלבומו הראשון שנקרא "Mnemonic". שניים מהשירים באלבום; "Tooth Fairy" ו-"Angels Will", נבחרו להיכנס לרשימת ההשמעה החדשה שנקראת Alt ב-Spotify. התקליטנית מייגן הולידיי, בחרה באלבומו של הירש כאחד האלבומים האוהבים עליה שיצאו באותה השנה. לאחר שחרורו של האלבום, הירש שחרר את הסינגלים "American Dreamin", וב-14 בפברואר שחרר סינגל חדש "Casual Animal".
במהלך שנת 2020 הירש הוציא חמישה סינגלים, "Remember Days When" (שכתב יחד עם מארק דרק פוסטר, סולן להקת Foster the People) ו-"Hard Hearts" (שניהם ב-20 במרץ). הוא שחרר את הסינגל "Prisoners" בתאריך 27 במרץ, את "The Same Different" בתאריך 3 באפריל, ולאחר מכן את הסינגל "Favors" בתאריך 8 במאי. גם "Prisoners" וגם "Favors" הוכנסו לפלייליסט החדש של שירות המוזיקה הדיגיטלי Spotify.
חיים אישיים

ב-27 באוקטובר 2013 נולד ילדו הראשון של הירש, בן בשם ואלור. אמו של הילד היא אישה שהירש יצאה איתה; עם זאת, הם כבר לא בקשר.
חיים אישיים > הרשעת תקיפה

ב-12 בפברואר 2015, הואשם הירש בתקיפה בנסיבות מחמירות לאחר שתקף וניסה לחנוק את דניאל ברנפלד, מנהל בכיר בחברת Paramount ב-25 בינואר 2015 במועדון לילה בפארק סיטי, יוטה. הירש טען שהוא לא זוכר מה קרה באותו לילה כאשר הוא נטל אז חומרים ממריצים בעת שהיה שיכור. ב-17 באוגוסט הוא הודה באשמת תקיפה ונידון ל-15 ימי מאסר. הוא גם נקנס ב-4,750 דולר, קיבל 90 ימי מאסר על תנאי וקיבל עבודות שירות של 50 שעות. הירש נכנס למכון גמילה בעקבות התקיפה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2002 | חייהם הפרועים של נערי המקהלה | פרנסיס דויל |  |
| 2002 | מועדון הקיסר | סדג'וויק בל |  |
| 2003 | ילד המאדג' | דאנקן מאדג' |  |
| 2004 | איזו מין שכנה | מת'יו קידמן |  |
| 2004 | גיבורים דמיוניים | טים טראביס |  |
| 2005 | שליטי דוגטאון | ג'יי אדמס |  |
| 2006 | אלפא דוג | ג'סי ג'יימס הוליווד |  |
| 2007 | אוויר לנשימה | טוני |  |
| 2007 | עד קצה העולם | כריסטופר מקנדלס |  |
| 2008 | ספיד רייסר | ספיד רייסר |  |
| 2008 | מילק | קלב ג'ונס |  |
| 2009 | לקחת את וודסטוק | בילי |  |
| 2011 | קילר ג'ו | כריס סמית' |  |
| 2011 | שעת האופל | שון |  |
| 2012 | בלי חוקים | ספין |  |
| 2012 | נולד פעמיים | דיאגו |  |
| 2012 | חיים בתנועה | פרנק פלניגן |  |
| 2013 | פרינס אוואלנש | לאנס |  |
| 2013 | השורד האחרון | דני דיץ |  |
| 2015 | עשרת אלפים חטאים | ג'וני |  |
| 2015 | רק ג'ים | דין |  |
| 2016 | וינסנט ורוקסי | וינסנט |  |
| 2016 | הנתיחה של ג'יין דו | אוסטין טילדן |  |
| 2017 | לילה לבן | מרטין |  |
| 2017 | האלמנה הסינית | ג'ק |  |
| 2018 | ערב עם בוורלי לאף לין | שיין דנג'ר |  |
| 2018 | הזר | פולי באוורס |  |
| 2018 | Freaks | הנרי לואיס |  |
| 2019 | פיל (אנ') | פיל מאנטר |  |
| 2019 | היו זמנים בהוליווד | ג'יי סברינג |  |
| 2019 | לעולם לא להזדקן | פטריק טייט |  |
| 2020 | לפני הסערה | קרדילו |  |
| 2020 | המערב הקרוע | ג'יימס מור |  |
| 2021 | Son | פול | גם מפיק בפועל |
| 2021 | ציידי הטרולים: עלייתם של הטיטאנים | ג'ים לייק ג'וניור | דיבוב |
| 2021 | Midnight in the Switchgrass | ביירון קרופורד |  |
| 2021 | American Night | מייקל רובינו |  |
| 2021 | תוכנית פריצה |   | תסריטאי |
| 2022 | עין הצלף - תוכנית פריצה 2 |   | תסריטאי |
| 2022 | The Immaculate Room | מייק |  |
| 2022 | Pursuit | ריק קאלווי |  |
| 2022 | Dig | ויקטור |  |
| 2022 | Devil's Workshop | דונלד |  |
| 2022 | The Price We Pay | אלכס |  |
| 2023 | הסמוי | בובי בלושי |  |
| 2023 | המהנדס | אית'ן |  |
| 2023 | Walden | וולדן דין |  |
| 2023 | Helen's Dead | אדם |  |
| 2024 | Dead Money | אנדי |  |
| TBA | Run | סם גרנט |  |
| TBA | State of Consciousness | סטיבן |  |
| TBA | The Legitimate Wiseguy | ניק קלוזי ג'וניור |  |
| TBA | Past Life | ג'ייסון פריי |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1996 | Kindred: The Embraced | אייבל | פרק: "Romeo and Juliet" |
| 1997 | מפגשים מהסוג האישי | ברנשטיין | פרק: "Scaredy Dick" |
| 1997 | מהדורה מוקדמת | לאנס פוסטר | פרק: "March in Time" |
| 1998 | Players | אדם פפרלי | פרק: "Con-Vivants" |
| 1998 | Gargantua | ברנדון אלווי | סרט טלוויזיה של FOX |
| 1998 | הודיני | הארי הודיני בצעירותו | סרט טלוויזיה של TNT |
| 1999 | יחידות במינן | ג'רמי | פרק: "Let's Dance" |
| 1999 | סברינה המכשפה הצעירה | דריל | פרק: "Sabrina, the Matchmaker" |
| 1999 | הארץ המובטחת | וולטר אליוט | פרק: "A Day in the Life" |
| 1999 | המתחזה | ברייס בנקס | פרק: "End Game" |
| 1999 | פרופיילר | ברייס בנקס | פרק: "Grand Master" |
| 1999 | NYPD Blue | נרסלו פריזיצ'אד קוטמאייר | פרק: "Voir Dire This" |
| 1999 | ER | צ'אד קוטמאייר | 2 פרקים |
| 2001 | איריס הפראית | לורי ברברד | סרט טלוויזיה של שואוטיים |
| 2013 | בוני וקלייד | קלייד בארו | מיני-סדרה |
| 2018 | ציידי הטרולים | ג'ים לייק ג'וניור | דיבוב; 11 פרקים |
| 2018 - 2019 | שלושה בהסוואה: סיפורי ארקדיה | ג'ים לייק ג'וניור | דיבוב; 4 פרקים |
| 2020 | רובוט צ'יקן | ניק ג'ונאס / רון ויזלי | דיבוב; פרק: "Petless M in: Cars Are Couches On The Road" |
| 2020 | מכשפים: סיפורי ארקדיה | ג'ים לייק ג'וניור | דיבוב; 10 פרקים |
הערות שוליים

↑  https://ethnicelebs.com/emile-hirsch
↑  http://www.haaretz.com/hasite/spages/909503.html?more=1 טרמפ לאלסקה
| --- | --- |
בקרת זהויות :  NLI: 987007437430505171  PLWABN: 9810678473705606  BIBSYS: 6098500  BNE: XX1302542  BnF: cb141872343 (data)  CANTIC: a10802228  GND: 139630902  ICCU: LO1V272308  ISNI: 0000 0001 1442 0450  LCCN: no2003072914  MusicBrainz: 981f978b-7fc6-4830-b327-de787faa34b8  NKC: xx0063514  NTA: 243389590  SNAC: w6711b70  SUDOC: 12813903X  VIAF: 37126610   WorldCat (עם VIAF): 37126610
מלחמת טורקיה–ארמניה

מלחמת טורקיה–ארמניה (טורקית Türk-Ermeni Cephesi או Doğu Cephesi – "חזית המזרח") הייתה עימות מזוין לאחר מלחמת העולם הראשונה וחלק ממלחמת העצמאות של טורקיה, שהתרחש בצפון-מזרחה של אסיה הקטנה ובשטחי ארמניה של ימינו, בין כוחות האספה הלאומית הגדולה של טורקיה מצד אחד, לבין צבא הרפובליקה הדמוקרטית של ארמניה מצד שני. המלחמה הסתיימה בניצחונם של הטורקים, וארמניה איבדה את כל הישגיה כפי שנוסחו בהסכם סוור.
רקע

משך ארבעים שנה, החל בקונגרס ברלין ב-1878 ועד לחתימת הסכם ברסט-ליטובסק ב-1918 שלטה רוסיה בקווקז הקטן ובצפון-מזרחה של אסיה הקטנה. מכוחו של הסכם זה ויתרה רוסיה על קארס, ארדהאן ובתומי (גאורגיה המודרנית) ואלה נמסרו לאימפריה העות'מאנית. אזור עבר הקווקז שגם עליו ויתרו הרוסים, הוכר כרפובליקה הדמוקרטית הפדרטיבית של עבר הקווקז, אך פדרציה קצרת ימים זו התפרקה כבר במאי 1918 לשלוש ישויות נפרדות – הרפובליקה הדמוקרטית של גאורגיה, הרפובליקה הדמוקרטית של ארמניה והרפובליקה הדמוקרטית של אזרבייג'ן. עד מהרה התחדש מצב הלחימה בין האימפריה העות'מאנית לבין הארמנים והגאורגים. העות'מאנים מצידם הקימו את צבא האסלאם בהוראתו של שר המלחמה, איסמאיל אנוור פאשה, במטרה להמשיך במלחמה בקוקז והגיעו עד באקו באזרבייג'ן; ואילו הגאורגים והארמנים מאידך סירבו להכיר בתנאי הסכם ברסט-ליטובסק. שורה של קרבות שברובם ניצחו העות'מאנים הובילה להסכם בתומי ב-4 ביוני 1918 שסיים את מצב הלוחמה בין העות'מאנים לארמנים.
הפסקת האש של מודרוס שנחתמה ב-30 באוקטובר 1918 החזירה את המצב לקדמותו, והעות'מאנים נסוגו מכל השטחים שכבשו בזירה זו במהלך מלחמת העולם הראשונה. בריק שנוצר עם נסיגת העות'מאנים הוקמה ב-1 בדצמבר 1918 רפובליקת קארס או בשמה הרשמי "הרפובליקה של דרום מערב הקווקז" (Cenubî Garbi Kafkas Cumhuriyeti). הרפובליקה אשר הוקמה על ידי התושבים המוסלמים בשטחי הנפות קארס וארדהאן במזרח טורקיה של ימינו ופלך ירוואן (ארמניה) ואובלסט בתומי, אוייזד אחלציחה ואוייזד אחלכלכי (גאורגיה), התקיימה כיישות חצי עצמאית עד שנכבשה בידי הבריטים באפריל 1919. בד בבד, נחתו כוחות בריטים בבתומי (הרפובליקה של בתומי) והחלו להתמקם בחופיו הדרום-מזרחיים של הים השחור במטרה להקים ראש גשר אל הרפובליקה הדמוקרטית של ארמניה.
קיומה של ארמניה כמדינה עצמאית היה לעובדה מוגמרת שנתיים לפני שהעניין הוסדר בהסכם בינלאומי רשמי, אולם גבולותיה והיקפה היו מונחים עדיין על שולחן המשא ומתן. סבלם של הארמנים בזמן המלחמה הביא את נשיא ארצות הברית וודרו וילסון להציע לועידת השלום בפריז להרחיב את גבולותיה של ארמניה. תוכניתו של וילסון, שנודעה לימים בכינוי "ארמניה הווילסונית", התקבלה באופן חלקי על דעתה של הוועידה ונכללה אגב שינויים בהסכם סוור שנחתם על ידי נציגי העות'מאנים ביום 10 באוגוסט 1920 בצרפת. לפי הסכם סוור יועדה ארמניה להשתרע על רוב שטחה של מזרח אסיה הקטנה, מואן בדרום ועד טרבזון שלחופי הים השחור בצפון-מערב, וזאת בנוסף לשטחה של ארמניה בקווקז הנמוך עצמו (שטחי הרפובליקה הדמוקרטית של ארמניה בחלק של האימפריה הרוסית). הישגיהם הפוליטיים של הארמנים היו מנוגדים בתכלית למטרתה של האספה הלאומית הגדולה של טורקיה בראשות מוסטפא כמאל, שמטרתה המוצהרת הייתה להדוף כל שלטון זר מתחומי אסיה הקטנה. בנוסף לכך, המפה ששורטטה בסוור לא שיקפה את המצב בשטח בפועל, והלכה למעשה שלטו הטורקים בכל שטחי אסיה הקטנה שיועדו לארמניה לפי הסכם סוור, למעט אזור קארס ואדיר שליד הר אררט.
קרבות אולטו

הקרבות בין הארמנים והטורקים פרצו כבר בחודש יוני 1920, לפני שהמצב גלש למלחמה כוללת ובטרם נחתם הסכם סוור. הקרב הראשון התרחש בין 18 ביוני 1920 ל-25 ביוני 1920 באזור אולטו שהיה אותה עת בשליטת הרפובליקה הדמוקרטית של גאורגיה והנמצא בצפון-מזרחה של נפת ארזורום של ימינו. הגאורגים לא מימשו את ריבונותם באזור, והאזור נתפס בידי מיליציות טורקיות מקומיות. עד מהרה נגלו מתחים בין יחידות צבא ארמניות לבין מיליציות אלה, וב-18 ביוני 1920 פתחו הארמנים במסע ענישה אך לא הצליחו לכבוש את העיר אולטו עצמה. הקרב שנודע לימים כקרב אולטו הראשון הסתיים לאחר שבוע.
בינתיים נחתם הסכם סוור והארמנים ניסו לכבוש את אולטו בשנית. בקרב אולטו השני שהחל ב-3 בספטמבר 1920 כבר השתתפו ארבעה מגדודי האספה הלאומית הגדולה של טורקיה בפיקודו של מוסה קזם קראבקיר אשר הדפו את הארמנים תוך יומיים מאזור אולטו כולו. קראבקיר ניצל את התנופה שהשיג והמשיך לתוככי ארמניה ב-20 בספטמבר 1920, דבר שהביא את ממשלת ארמניה להכריז מלחמה על הטורקים ב-4 בספטמבר 1920.
המלחמה

ב-28 בספטמבר 1920 כבשו הטורקים את סרקמיש ואת קאיזמן והתקדמו לכיוון קארס, אך ההתקפה על קארס התעכבה בשל התנגדות ארמנית. הלוחמה לוותה במעשי איבה כנגד אוכלוסייה אזרחית בידי שני הצדדים גם יחד.
בתחילת אוקטובר 1920 פנתה הממשלה הארמנית אל המעצמות הגדולות בבקשה לסיוע, אך אלה היו טרודות בדיכוי התקוממויות מקומיות – הבריטים בעיראק, הצרפתים בדרום אנטוליה, והאיטלקים באזור אנטליה. גאורגיה השכנה הכריזה מצידה על נייטרליות. היחידים שבאו לעזרתם של הארמנים היו הרוסים אשר שלחו שליח לירוואן וזה חתם ב-24 באוקטובר 1920 על הסכם שהבטיח תמיכה לארמנים, במיוחד בכל הנוגע לשלטונה בקארס. משהגיע הדבר לידיעתו של קראבקיר הוא תקף את קארס בו ביום. הארמנים לא נלחמו על הגנת העיר אלא נטשוה, וב-30 באוקטובר 1920 שלט קראבקיר בעיר. הכוח הטורקי המשיך להתקדם וחדר לשטחיה של ארמניה של ימינו, ולאחר כשבוע, ב-7 בנובמבר 1920 נכבשה אלכסנדרופול, היא גיומרי של ימינו (בעבר לנינקאן). קראבקיר מיקם את מפקדתו באלכסנדרופול והציג לארמנים אולטימטום לפיו אם לא יכנעו יכבוש את ירוואן. הארמנים השתהו אך משהחל קראבקיר להתקדם לעבר העיר, נכנעו ביום 18 בנובמבר 1920 והפסקת אש נכנסה לתוקפה. תנאי הכניעה נדונו בין קראבקיר לשר החוץ של ארמניה, ובסופו של משא ומתן נחתם הסכם אלכסנדרופול ב-2 בדצמבר 1920, ולפיו אולצו הארמנים להתפרק מעיקר נשקם ולוותר על כל השטחים שניתנו להם מכוח הסכם סוור.
תוצאות המלחמה

מבחינתה של ארמניה הסתיימה המלחמה בתוצאה הרת אסון. מעבר לאבדן שטחים בהיקף נרחב, שרדה ארמניה העצמאית יומיים בלבד לאחר הסכם אלכסנדרופול, שכן הצבא האדום שהחל את פלישתו מכיוון אזרבייג'ן שבוע לפני כן, כבש את ירוואן ב-4 בדצמבר 1920 ובכך באה עצמאותה של המדינה המותשת אל קיצה.
הסכם אלכסנדרופול שהיה ההסכם הבינלאומי הראשון עליו חתמה האספה הלאומית הגדולה של טורקיה, הבטיח לטורקים את שליטתם במזרחה של אסיה הקטנה וערב לשקט שאיפשר להפנות כוחות למלחמות נגד היוונים והצרפתים. ההסכם אף סלל את הדרך להסכם קארס שנחתם 10 חודשים לאחר מכן ואשר הסדיר באופן סופי את קו הגבול של טורקיה וברית המועצות.
טורקיה (צהוב) לפי הסכם סוור: סגול – ארמניה, אדום – בריטניה, תכלת – צרפת, ירוק – איטליה, כחול – יוון, כתום – אזור המצרים (מנהל אנגלי-צרפתי משותף)
נציגי האימפריה העות'מאנית להסכם סוור
גרהאם גרין (שחקן)

| --- | --- |

 לידה:  22 ביוני 1952 (בן 72) אוסווקאן, קנדה 
 מדינה:  קנדה, אירוקווי 
 תקופת הפעילות:  מ-1979 
 פרסים והוקרה:  פרס ארל גריי (2004)  פרס דורה מבור מור  חבר במסדר קנדה 
 פרופיל ב-IMDb
 
גרהאם גרין (באנגלית: Graham Greene ; נולד ב-22 ביוני 1952) הוא שחקן קולנוע קנדי, היה מועמד לפרס אוסקר לשחקן המשנה הטוב ביותר לשנת 1990 על תפקידו בסרט "רוקד עם זאבים".
ביוגרפיה

גרין הוא יליד השבט האינדיאני "אונדיה", נולד בכפר אוסווקאן בשטח שמורת האומות הראשונות שבאונטריו, קנדה וגדל בעיר המילטון, בנם של ליליאן וג'ון גרין.
לאחר שסיים את לימודיו, החל גרין לשחק במופעי תיאטרון בקנדה ובאנגליה.
לאחר קריירה מקומית במספר סדרות בקנדה, קיבל גרין תפקיד ראשי במערבון של קווין קוסטנר "רוקד עם זאבים".
בסרט גילם גרין את דמותו של "ציפור בועטת", הכהן של שבט הסו אשר מסכים לקבל לשבטו את סגן ג'ון דנבאר (קוסטנר), קצין בכיר בצבא האיחוד בשלהי מלחמת האזרחים האמריקנית.
על הופעתו בסרט היה גרין מועמד לפרס אוסקר לשחקן המשנה הטוב ביותר.
תפקיד זה הוליך אותו להופיע בהפקות הוליוודיות נוספות במהלך שנות ה-90 כגון: "מווריק" של ריצ'רד דונר, "מת לחיות 3" בתור הבלש ג'ו לאמברט ובדרמה של פרנק דרבונט "המייל הירוק" בה הופיע בתור אחד מהאסירים הראשיים.
הופעתו בסרט "המייל הירוק", הייתה ההופעה המשמעותית האחרונה שלו, גרין הספיק עוד לשחק בתפקידים קטנים בסרט "טראנסאמריקה" ובסרט ההמשך שובר הקופות של "דמדומים", "דמדומים 2: ירח חדש".
בשנת 2017 שיחק בסרט הדרמה "הבקתה" וכן שיחק בדרמה של אהרן סורקין "המשחק הגדול".
פילמוגרפיה

המהפכה (1985)
רוקד עם זאבים (1990)
לב הרעם (1992)
גשם ללא רעם (1992)
קמילה (1994)
מווריק (1994)
הורים בהזמנה (1994)
מת לחיות 3 (1995)
חיים חדשים (1997)
גרין מייל (1999)
Misery Harbour‏ (1999)
אבודות והוזות (2001)
כלבי השלג (2002)
סקינס (2002)
טראנסאמריקה (2005)
זה עתה נקברו (2007)
דמדומים 2: ירח חדש (2009)
הבקתה (2017)
רוחות קרות (2017)
המשחק הגדול (2017)
We Are Boats‏ (2018)
דרך האשוחית השחורה (2018)
A Dark Foe‏ (2020)
קרניים ‏(2021)
Defining Moments‏ (2021)
אמה, הזאב והאריה הגדול (2021)
The Performance‏ (2023)
Squealer ‏ (2023)
King Ivory‏ (2024)
Ice Fall‏ (TBA)
פילמוגרפיה > טלוויזיה

משפחת קמבל (1986–1988)
חשיפה לצפון (1992–1993)
המופע של רד גרין (1994–2006)
אקדח של איש מת (1997)
Wolf Lake‏ (2001)
אל המערב (2005)
התנגדות (2013–2015)
לונגמייר (2014–2017)
גוליית (2019)
1883 (2022)
האחרונים מבינינו (2023)
אקו (2024)
לי פייס

| --- | --- |

 לידה:  25 במרץ 1978  (בן 46) צ'יקאשה, אוקלהומה, ארצות הברית
 שם לידה:  Lee Grinner Pace 
 מדינה:  ארצות הברית ארצות הברית
 תקופת הפעילות:  מ-2001
 מקום לימודים:  בית הספר ג'וליארד  תיכון קליין 
 בן או בת זוג:  Matthew Foley 
 פרופיל ב-IMDb
 
לי פּייס (באנגלית: Lee Pace; נולד ב-25 במרץ 1978) הוא שחקן קולנוע, טלוויזיה ותיאטרון אמריקאי, אשר מוכר בין היתר בשל תפקידו בתור ת'רנדויל (אנ') בטרילוגיית סרטי ההוביט, בזכות תפקידו בתור רונאן המאשים בסרט "שומרי הגלקסיה" מבית מארוול, ובטלוויזיה ידוע בעיקר מתפקידו בתור נד בסדרה "החיים על פי נד" (2009-2007) ברשת ABC; עבורו היה מועמדת לפרס אמי ולפרס גלובוס הזהב. לאחר מכן התפרסם תודות לתפקידו בתור ג'ו מק'מילן בסדרת הדרמה התקופתית "קוד שרוף" (2017-2014) ברשת AMC.
ביוגרפיה

פייס נולד בעיר צ'יקשה, אוקלהומה שבארצות הברית. אמו, שרלוט, הייתה מורה בבית ספר ואביו, ג'יימס היה מהנדס בתחום הנפט, ועקב כך בילה חלק מילדותו בערב הסעודית. לאחר שהמשפחה שבה לארצות הברית, הם התיישבו ביוסטון, טקסס.
פייס למד בתיכון קליין ביישוב ספרינג, טקסס, פרבר של יוסטון, לצד השחקן מאט בומר. פייס הפסיק לזמן קצר ללמוד בתיכון כדי לשחק בתיאטרון הסמטה של יוסטון לפני שחזר לסיים את לימודיו. בסמטה הוא הופיע בהפקות של "The Spider's Web" ו-"The Greeks". בשנת 1997, הוא החל ללמוד בבית הספר ג'וליארד כחבר בקבוצה 30 (1997–2001), שכללה גם את השחקנים אנתוני מאקי וטרייסי תומאס. בעת לימודיו הוא השתתף במספר מחזות, כולל "רומיאו ויוליה" בתור רומיאו, "ריצ'רד השני" בתפקיד הראשי, ובמחזה "יוליוס קיסר" בתור גאיוס קסיוס לונגינוס. הוא סיים את לימודיו בג'וליארד עם תואר ראשון באמנויות הדרמה.
קריירה

פייס שיחק במספר מחזות של האוף-ברודוויי, בהן "The Credaux Canvas and The Fourth Sister", "Small Tragedy".
בשנת 2001, התארח בפרק בסדרה "חוק וסדר". בשנת 2003, פרץ לתודעה עם השתתפותו בסרט הטלוויזיה של שואוטיים "נערתו של חייל", שם גילם את השחקנית קלפרניה אדמס אשר שירתה כחובשת בחיל הים ובחיל הנחתים האמריקאי ובמהלך שנת השירות האחרונה שלה, היא יצאה כטרנסג'נדרית. עבור משחקו בסרט, זכה פייס לשבחי המבקרים וקיבל מועמדויות לפרס גלובוס הזהב, פרס אינדפנדנט ספיריט ופרס סטלייט.
בשנת 2006, שיחק בסרט "ידוע לשמצה,.
בין השנים 2007–2008, שיחק בסדרה "החיים על פי נד". עוד ב-2008, שיחק בסרט "מיס פטיגרו". בשנת 2009 שיחק בסרטים: "סינגל מן" בכיכובו של קולין פירת' ובסרט האימה "נרדפת" בכיכובה של שרה מישל גלר.
בשנת 2010, שיחק לצדה של קריסטן בל בסרט "להתאהב ברומא". בשנת 2011, שיחק בסרט "הדיירת" בכיכובה של הילרי סוונק.
בשנת 2012 גילם את פרננדו ווד (אנ') בסרט הדרמה הביוגרפי של סטיבן ספילברג "לינקולן"; שיחק גם בדמותו של גארט בסרט "דמדומים 4: שחר מפציע - חלק 2" בחלקו השני של הסרט "דמדומים 4: שחר מפציע", והחל לגלם את מלך האלפים, ת'רנדויל (אנ') בסרט הפנטזיה האפית "ההוביט: מסע בלתי צפוי", והראשון בטרילוגיית סרטי הפנטזיה מאת פיטר ג'קסון על פי ספרו של ג'.ר.ר. טולקין, "ההוביט" (1937).
בשנת 2014 השתתף בסרט "שומרי הגלקסיה" בתפקיד הנבל הראשי רונאן המאשים, באותה שנה, החלה לשחק את דמותו של ג'ו מקמילן בסדרת הטלוויזיה "קוד שרוף" במשך שלוש עונות.
בשנת 2015 גילם את השחיין האמריקאי ביל סטייפלטון (אנ') בסרט "התוכנית" והתארח בפרק בסדרה "מינדי".
בשנת 2017, שיחק את דמותו של ד"ר דייוויד דניאלס בסרט "הספר של הנרי".
אל תפקידו של רונאן הוא שב ב-2019 עם "קפטן מארוול". באותה שנה שיחק גם בסרט "האוטו של השכן".
בשנת 2021 שיחק את אחד התפקידים הראשיים בסדרת הטלוויזיה "המוסד" של רשת אפל TV פלוס המבוססת על סדרת ספרים באותו השם.
בשנת 2022, שיחק פייס בסרט האימה "Bodies Bodies Bodies".
חיים אישיים

בשנת 2012, נטייתו המינית של פייס הפכה לנושא לדיון ציבורי לאחר שהוצא בטעות כהומוסקסואל על ידי איאן מקלן, שעבד איתו בסרטי "ההוביט".
בשנת 2018 יצא מהארון וסיפר לניו יורק טיימס שהיה במערכת יחסים גם עם גברים וגם עם נשים.
הוא נשוי למת'יו פולי, מנהל בכיר בחברת טום בראון.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2005 | הרוזנת הלבנה | תומאס קריין |  |
| 2006 | ידוע לשמצה | ריצ'רד היקוק (אנ') |  |
| 2006 | מעבר לכל חלום | רוי ווקר |  |
| 2006 | שומר המדינה | ריצ'רד הייז |  |
| 2008 | מיס פטיגרו | מייקל פרדו |  |
| 2009 | סינגל מן | גרנט |  |
| 2009 | נרדפת | רומן |  |
| 2010 | להתאהב ברומא | בריידי סאקס |  |
| 2010 | מרמדיוק | פיל ווינסלו |  |
| 2011 | הדיירת | ג'ק |  |
| 2011 | טקס | וויט קאטל |  |
| 2012 | 30 Beats | מאט רוברטס |  |
| 2012 | לינקולן | פרננדו ווד (אנ') |  |
| 2012 | דמדומים 4: שחר מפציע - חלק 2 | גארט |  |
| 2012 | ההוביט: מסע בלתי צפוי | ת'רנדויל (אנ') |  |
| 2013 | ההוביט: מפלתו של סמאוג | ת'רנדויל (אנ') |  |
| 2014 | ההוביט: קרב חמשת הצבאות | ת'רנדויל (אנ') |  |
| 2014 | שומרי הגלקסיה | רונאן המאשים |  |
| 2015 | התוכנית | ביל סטייפלטון (אנ') |  |
| 2017 | The Keeping Hours | מארק |  |
| 2017 | הספר של הנרי | ד"ר דייוויד דניאלס |  |
| 2017 | אסירי מלחמה | בו |  |
| 2018 | The Party's Just Beginning | דייל |  |
| 2018 | האוטו של השכן | ג'ון דלוריאן (אנ') |  |
| 2019 | קפטן מארוול | רונאן המאשים |  |
| 2019 | ילדת מזג האוויר | קייסוקי סוגה | דיבוב |
| 2022 | משחקי רצח (אנ') | גרג |  |
| TBA | After This Death | אליוט |  |
פילמוגרפיה > טלוויזיה

| שנה | סדרה | תקפיד | הערות |
| --- | --- | --- | --- |
| 2001 | חוק וסדר: מדור מיוחד | בנג'מין טאקר | פרק: "Guilt" |
| 2003 | נערתו של חייל | קלפרניה אדמס | סרט טלוויזיה של שואוטיים |
| 2004 | Wonderfalls | אהרון טיילר | תפקיד ראשי; 13 פרקים |
| 2007 - 2008 | החיים על פי נד | נד (אנ') | תפקיד ראשי (2 עונות); 22 פרקים |
| 2014 - 2017 | קוד שרוף | ג'ו מק'מילן | תפקיד ראשי (4 עונות); 40 פרקים |
| 2015 | מינדי | אלכס הייקין | פרק: "San Francisco Bae" |
| 2015 | רובוט צ'יקן | היינריך הימלר | דיבוב; פרק: "Zero Vegetables" |
| 2019 | Flying Tiger 2 | סם קולין | פרק: "#2.1" |
| 2021 - הווה | המוסד | האח דיי | תפקיד ראשי; 10 פרקים |
הערות שוליים

↑  Brian Moylan, 'Angels In America' Star Lee Pace on the Urgency of the Broadway Revival and the Importance of Gay Actors Playing Gay Roles, W Magazine (באנגלית)
| 0 | 1 | 2 |
| --- | --- | --- |
| הקודם: 2002: מגי ג'ילנהול, המזכירה | פרס גות'הם להופעה הפורצת הטובה ביותר   2003: לי פייס, נערתו של חייל  | הבא: 2004: קטלינה סנדינו מורנו, מריה הלבנה |
| --- | --- |
בקרת זהויות :  NLI: 987007350167705171  PLWABN: 9812434673905606  BIBSYS: 9065815  BNE: XX4802905  BnF: cb16157807h (data)  GND: 135513278  ISNI: 0000 0001 1567 4428  LCCN: n2007087151  NKC: xx0182058  NLK: KAC2020K9970  NSK: 000503291  NTA: 321336518  SUDOC: 167253921  VIAF: 38833476   WorldCat (עם VIAF): 38833476
החיים בסבך

| --- | --- |
 סוגה:  סדרות טבע
 יוצרים:  BBC
 ארץ מקור:  בריטניה בריטניה
 שפות:  אנגלית
 מספר פרקים:  5
 הפקה
 מפיק:  דייוויד אטנבורו
 אורך פרק:  50 דקות
 שידור
 רשת שידור:  BBC
 תקופת שידור מקורית:  23 בנובמבר 2005 – 21 בדצמבר 2005
 קישורים חיצוניים
 אתר רשמי
 דף התוכנית ב-IMDb
 
עקרביש ביער.
רפרף ממין Hemaris thysbe יונק צוף בווירג'יניה.
כסופי בין קוריו החזקים.
נמלי יער מהמין Formica rufa טורפות זחל
החיים בסבך (באנגלית: Life in the Undergrowth) היא סדרת-טבע תיעודית שהופקה על ידי ה-BBC המלווה בהסבריו של החוקר ויוצר הסרטים דייוויד אטנבורו. סדרה זו לאורך חמשת פרקיה עוסקת על חייהם והרגליהם של חסרי החוליות היבשתיים: חרקים, עכבישים, עקרבים, מרבי רגליים, חלזונות ועוד.
זאקרי לוי

| --- | --- |

זאקרי לוי, 2019
 לידה:  29 בספטמבר 1980 (בן 44) לייק צ'ארלס, לואיזיאנה, ארצות הברית 
 שם במה:  Zachary Levi 
 שם לידה:  Zachary Levi Pugh 
 מדינה:  ארצות הברית ארצות הברית
 תקופת הפעילות:  מ-2001 
 מקום לימודים:  Buena High School 
 בן או בת זוג:  מיסי פרגרים (2014–2015) 
 פרסים והוקרה:  פרס עולם התיאטרון (2014) 
 פרופיל ב-IMDb
 
זאקרי לוי פיו (באנגלית: Zachary Levi Pugh; נולד ב־29 בספטמבר 1980) הוא שחקן וזמר אמריקאי. ידוע בשל גילום הדמות הראשית בסדרה הקומית "צ'אק", וכדמות הראשית בשני סרטי גיבורי-העל של "שהאזאם!" המבוססים על דמויות מבית DC קומיקס.